《夜雪简王雪舟》
明代·童冀

儿时不识愁，见雪喜欲颠。长大颇不喜，所望在有年。

蹉跎齿发颇，况乃忧患煎。一身去乡国，道里踰五千。

北风昨夜起，积雪被南天。故乡美醽醁，不到篷窗前。

颇闻王子猷，夜泛湘江船。岂无戴安道，掩关方醉眠。

人事每如此，远客殊可怜。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。